pt gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl gl pt gl gl es pt gl gl gl pt gl fr gl gl sv en sv fr de de gl gl gl gl gl gl gl es gl pt gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Viana do Castelo, primeira cidade anti-touradas de Portugal
Xoves, quinta feira, 29 de setembro de 2022
A maioría socialista da Câmara Municipal decidiu non permitir a realización de ningún 'espectáculo' de tauromaquia no espazo público ou privado do concello.
Tags: antitaurino tauromaquia touradas touros Viana do Castelo
Logo contra as 'touradas' da asociación Acção Animal
A maioría socialista na Câmara Municipal de Viana do Castelo decidiu, esta fin de semana, prohibir a realización de todo espectáculo relacionado coa tauromaquia no espazo público e privado do concello, sempre que deles dependa dar as autorización precisas.
Contra a proposta de declaración de cidade anti-touradas, presentada polo alcalde de Viana, Defensor Moura, votaron os representantes da bancada social-demócrata, ao considerar que non lle compete ao concello tomar este tipo de decisións. O voceiro da oposición, Carvalho Martins, afirmou que a decisión "non é correcta" porque, aínda que el mesmo non sexa afeccionado á tauromaquia, é preciso "respectar as persoas que gostan do espectáculo".
Pola contra, o alcalde pensa que esta medida é precisa para chegar a ter unha cidade saudábel, un compromiso adoptado polo municipio de Viana do Castelo hai máis dunha década, especialmente dende que fan parte das redes, portuguesa e europeia, de Cidades Saudábeis. Mais Defensor Moura tamén lembrou que a chave para estar dentro destas redes -o respecto polos direitos humanos, a preservación do patrimonio natural e a promoción dos valores ambientais- debe construírse dende o respecto aos dereitos dos animais. Só nesta liña se crea unha cidade moderna e progresista, nas palabras do alcalde. "A defensa dos direitos dos animais non é compatíbel coa realización de espectáculos de tortura, que provocan sufrimento inxustificado", concluíu o rexedor municipal de Viana.
A primeira cidade anti-touradas de Portugal
Con esta decisión, Viana do Castelo é a primeira cidade de Portugal que termina coas touradas. No Estado Español, onde existe máis afección por este tipo de "espectáculos", só se declararon anti-touradas 53 cidades, e en Francia, onde tamén se realizan este tipo de actos, aínda que con menor seguimento, polo menos asinaron esta declaración tres cidades.
Demoler a praza de touros
Coa declaración aprobada, o primeiro que fará o concello de Viana será demoler a vella Praza de Touros da cidade que, con perto de 60 anos, desaparecerá para deixarlle o seu lugar a un centro de Ciencia Viva, que aínda está en proxecto e que funcionará en consoancia do Parque Ecolóxico Urbano.
Inaugurada en 1948, a Praza de Touros de Viana ten capacidade para acoller case cinco mil persoas, e dende comezos dos 90 só abrías as portas ao público, practicamente, unha vez ao ano, na Romaria da Senhora d'Agonia, para a realización da tradicional tourada das festas. Tamén se celebraron nela as festas académicas dos estudantes do Instituto Politécnico de Viana (IPVC) e até da Universidade do Minho (UM), em Braga.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A praça da República, en Viana do Castelo / Flickr: Nimages DR
Un forcado portugués topando de cheo co touro / Flickr: lightbrigade/
Nalgunhas cidades portuguesas hai afeccións aos touros. Na imaxe, a praza de touros de Évora, no flickr de zone41
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto